ཁའོན་ཀྱང་།ལན་འདི་གོང་གི་དྲི་བ་དེའི་རྒྱུ་མཚན་དུ་འགྲོ་ཐུབ་ཀྱི་མེད།སྟབས་བདེ་བའི་བཤད་སྟངས་འདིས་ཡོད་ཚད་ལ་ཕལ་ཆེར་འགྲེལ་རྗོད་བྱེད་ཐུབ་པ་དང་འདྲ་མོད།དོན་དངོས་སུ།ང་ཚོས་ཤེས་མེད་པའི་དྲི་བ་དེ་སེལ་ཐུབ་མེད།ཏཱ་ལའི་བླ་མས་གསུངས་དོན།ཤེས་པའི་ཐད་ལ་གོ་རྟོགས་ཡག་པོ་ཞིག་མེད་ན།དངོས་པོའི་ཐད་ལ་གོ་རྟོགས་ཡག་པོ་ཞིག་མི་འབྱུང་།ཁྱོད་ཀྱིས་དེང་གི་དངོས་ཁམས་རིག་པས་དངོས་པོར་ཇི་ལྟར་འགྲེལ་རྗོད་བྱེད་ཀྱི་ཡོད་པ་དེ་ཤེས་ཤིང་།དེས་ཤེས་པའི་སྐོར་ལ་འགྲེལ་རྗོད་བྱེད་པར་གྲོགས་བྱེད་སྲིད།ཡིན་ན་ཡང་།ནང་པས་འཇིག་རྟེན་ལ་རིགས་གཉིས་ཡོད་པར་འདོད།རིགས་གཅིག་ནི་དངོས་པོ་དང་།རིགས་གཅིག་ནི་ཤེས་པ་ཡིན།ཚད་གཞི་ངེས་ཅན་ཞིག་ནས།ཤེས་པ་ནི་དངོས་པོར་བརྟེན་ཡོད་པ་མངོན་གསལ་ཡིན་ན་ཡང་།དངོས་པོའི་འགྱུར་ལྡོག་ཀྱང་ཤེས་པར་བརྟེན་དགོས།